Public procurement notice: Prior Information Notice Without Call For Competition
Published: 2023-07-03
Buyer: Terveyden ja hyvinvoinnin laitos
Country: FI
Contract type: Services
CPV classification: 72000000 | 72300000 | 73000000 | 79311000

Technical requirements: Tämä on ennakkoilmoitus sekä tietopyyntö liittyen tulevaan hankintaan. Huomaathan, että tämä ei ole hankintailmoitus tai tarjouspyyntö, vaan tulevaa hankintaa koskeva ilmoitus markkinakartoitusta varten.
Terveyden ja hyvinvoinnin laitos (THL) valmistelee hankintaa verkkokyselypalvelusta THL:n arviointimittareille osana Yhdenvertaisen osallisuuden koordinaatiota. Varsinainen avoin tarjouskilpailu julkaistaan myöhempänä ajankohtana.
Hankinta liittyy hankkeeseen, josta on lisätietoa verkkosivuilla: https://thl.fi/fi/tutkimus-ja-kehittaminen/tutkimukset-ja-hankkeet/yhdenvertaisen-osallisuuden-koordinaatio
Yhdenvertaisen osallisuuden koordinaatio tukee ja koordinoi Euroopan sosiaalirahaston (ESR+) erityistavoitteen 4.3 kehittämishankkeita osallisuuden, yhdenvertaisuuden ja sukupuolten tasa-arvon teemoissa. Tavoitteena on lisätä hankkeiden vaikuttavuutta siten, että hankkeiden kehittämistyön tulokset ovat sovellettavissa uusissa toimintaympäristöissä ja laajemmin yhteiskunnassa.
Koordinaatio kehittää ESR+ erityistavoitteen 4.3 hankkeiden käyttöön tarkoitetun sähköisen arviointimittariston osallisuuden kokemuksen, työ- ja toimintakyvyn sekä syrjintäkokemusten mittaamiseen. Mittaristo tulee sisältämään muun muassa osallisuuskyselyn (sis. osallisuusindikaattori) ja Kykyviisari-kyselyn. Mittaristo on alustavan arvion mukaan hankkeiden käytössä loppukeväästä 2024. Mittaristoon mukaan tulevaa osallisuuskyselyä voivat käyttää myös muut osallisuutta edistävät palvelut, hankkeet tai interventiot, ja mittaristoon tulevaa Kykyviisari-kyselyä myös muut työ- ja toimintakykyä edistävät palvelut, hankkeet tai interventiot.
Tämän tietopyynnön tarkoituksena on kartoittaa markkinoilta saatavissa olevia hankinnan kohteena olevia tuotteita ja niiden palveluntarjoajia sekä saada kattavasti niitä koskevaa tietoa, jotta valmisteilla oleva kilpailutus voidaan toteuttaa mahdollisimman tarkoituksenmukaisesti.
Tietopyyntöön ei anneta tarjouksia, vaan osallistumalla ilmoitetaan halukkuudesta osallistua hankinnan suunnitteluun. Tietopyyntöön osallistuminen ei sido kumpaakaan osapuolta.
Kiinnostuneita toimittajia pyydetään olemaan yhteydessä sähköpostitse mirka.haili(a)thl.fi viimeistään 31.8.2023.
Tässä ilmoituksessa esitetyt ennakkotiedot tulevasta hankinnasta ovat alustavia ja saattavat muuttua hankinnan valmistelun edetessä.
Tämä ennakkoilmoitus ja tietopyyntö liittyy osittain aiempaan julkaistuun tietopyyntöön, joka on julkaistu 2022 (Hilma-numero 2022-107362). Aiemman tietopyynnön vastauksia on joiltain osin hyödynnetty tässä ilmoituksessa. Osa tässä tietopyynnössä olevista tiedoista ja kysymyksistä on osittain samaa, mutta osa tiedoista ja kysymyksistä on kokonaan uusia.
Tämän ennakkoilmoituksen perusteella saatuja vastauksia hyödynnetään lopullisessa hankintailmoituksessa, tarjouspyynnössä ja sen liitteissä.
Hankinta pyritään toteuttamaan ensisijaisesti palveluhankintana. Tarvittaessa hankinta voi sisältää myös valmiin palvelun muokkaamista joiltakin osin hankintayksikön tarpeisiin.
Hankinnan kohteena on verkkokyselypalvelu, jolla THL:n yhteistyökumppanit voivat arvioida toimintansa vaikutuksia asiakkaisiinsa. Kullekin todennettavalle vaikutukselle luodaan oma kaksivaiheinen kyselynsä, jossa on aloitus- ja lopetuslomakkeet. THL määrittelee kyselylomakkeilla kysyttävät kysymykset.
Toiminnan arviointiin tarkoitetut kyselylomakkeet luodaan palveluntarjoajan alustalle. Palveluntarjoaja luo tarpeita vastaavat kyselyt alustalle yhteistyössä THL:n kanssa. Kyselylomakkeilla kerätään tietoa seuranta-aikana tapahtuneista muutoksista vertailemalla vastaajien aloitus- ja seurantavastauksia. Kyselylomakkeiden tuottaman seurantadatan avulla voidaan arvioida kehittämistoimien vaikuttavuutta ihmisten osallisuuteen, työ- ja toimintakykyyn, syrjinnän kokemukseen ja aktiivisuuteen. Työ- ja toimintakykyä mittaa TTL:n kehittämä Kykyviisari® ja osallisuuden kokemusta mittaa THL:n kehittämä osallisuuskysely (sis. osallisuusindikaattorin ja hyvinvointikysymyksiä). Aktiivisuutta ja syrjinnän kokemuksia mittaavat kyselyt ovat kehitteillä. Tämän lisäksi palvelussa tulee olla mahdollisuus luoda markkinointitarkoituksia varten julkisia ns. julkisia testilomakkeita, joilla voi tarkastella kyselyjen lomakkeita, ja jotka eivät kerrytä vastausdataa, mutta kerryttävät verkkosivujen kävijädataa. Jos alustan tekniikka mahdollistaa sen, alustalle tuodaan myös Osallisuustesti.fi-sivulta löytyvä leikkimielinen testi ns. testilomakkeena.
THL voi muokata kyselylomakkeiden kysymyksiä, kysymysten järjestystä, palautetekstejä, kuvia, visualisuutta jne. Kyselylomakkeita voidaan luoda useita ja eri kielillä, joita Suomessa asuvat vieraskieliset väestöryhmät käyttävät. Myös kyselylomakkeiden valikkojen ja nappien tulee olla kyseisellä kielellä. THL vastaa kysymysten käännättämisestä eri kielille. Kyselylomakkeilla on eri määrä kysymyksiä (10–100 kpl). Samasta kyselylomakkeesta voidaan luoda lukematon määrä kopioita, joille voi määritellä eri ylläpitäjän käyttäjäroolit. Kyselyt tarjotaan THL:n ulkopuolisten käyttäjäorganisaatioiden käyttöön. THL hallinnoi käyttäjätunnuksia (hallinnointi voidaan toteuttaa osittain myös palveluntarjoajan kanssa).  Jokaisessa kyselyssä on aloitus- ja seurantalomake, joiden vastaajat voidaan yksilöidä organisaatiokäyttäjän vastaajille antaman pseudonyymin koodin avulla. Kysely antaa vastaajalle vastausten mukaan muodostuvan palautteen sekä organisaatiokäyttäjälle koosteen mm. vastauksien keskiarvoista ja/tai jakaumista. Verkkokyselyyn vastaaminen voidaan jättää kesken ja jatkaa myöhemmin.